Държавен вестник, бр. 69, 2010 г., стр. 54

СТР.  54	
Д Ъ Р Ж А В Е Н  В Е С Т Н И К 	
БРОЙ  69
б) среднорискови зони, вкл. общи отделения 
за пациенти;
в) високорискови зони, вкл. изолатор, ин­
тензивно отделение;
г) зони с извънредно висок риск, вкл. опе­
рационни зали.
1.4. Инфекциозно болните пациенти трябва 
да са отделени от имунокомпрометираните. 
1.5. При проектирането и планирането на 
нови стационарни лечебни заведения се зала­
гат най-малко 30 % индивидуални болнични 
стаи (с изключение на лечебните заведения 
за психиатрична помощ и геронтологичните 
заведения).
1.6. Планирането на помещенията и орга­
низацията на работния процес в интензивните, 
хирургичните, родилните, педиатричните и 
вътрешните  отделения на многопрофилните 
болници с междуобластни и областни функции 
трябва да позволяват, при възникване на съот­
ветна нужда (епидемична ситуация), поне 30 % 
от болничните легла да могат да бъдат реор­
ганизирани за изолиране на заразни пациенти.
1.7. Организация на потоците на движение. 
В лечебните заведения се определят зони на 
силен и зони на слаб трафик:
а) Зоните на силен трафик обхващат общите 
сектори: хранителен блок, пералня, стерилиза­
ционна и болнична аптека. 
б) Зоните на слаб трафик са специални­
те сектори: за aнестезиология и интензивно 
лечение, образна диагностика, вътрешни или 
хирургични интензивни грижи. 
1.8. Строежът и преустройството на лечебните 
заведения изисква преценяване на всички пото­
ци на движение и връзки с оглед на възможна 
контаминация, на първо място, по отношение 
на връзките, при които потоците с различни 
материали могат да се пресекат. Например при 
преценката се взема предвид, че:
1.8.1. Един асансьор може да се приспособи 
за болничен персонал, стерилно оборудване, 
посетители/придружаващи лица или отпадъци 
толкова дълго, колкото е необходимо.
1.8.2. Стерилните продукти и отпадъците 
могат да се запечатат в обезопасени контей­
нери, които сами по себе си не представляват 
риск за биологична контаминация. 
2. Хигиенни изисквания към въздуха. С цел 
профилактика на вътреболничните инфекции и 
намаляване на честотата на следоперативните 
усложнения е необходимо да бъде осигурена 
необходимата степен на чистота на въздуха в 
помещенията на лечебните заведения. 
2.1. Необходимата степен на чистота на въз­
духа се осигурява чрез система за вентилация 
и климатизация (раздел XXIV). В съответствие 
с БДС EN ISO 14644-1 вентилирането и кли­
матизирането на отделните групи помещения 
трябва да бъдат проектирани и изпълнени така, 
че да гарантират:
а) приоритетна защита на пациента – за 
помещения от групи 1, 2 и 3;
б) приоритетна защита на медицинския 
персонал, пациента и околната среда – за по­
мещения от група 5;
2.2. В съответствие с класификацията по 
БДС EN ISO 14644-1 някои групи помещения 
в лечебните заведения се изграждат като тех­
нически „чисти помещения“ ( раздел XXIV). 
2.3. Системите за отопление, вентилация 
и климатизация (ОВКИ) и оборудването на 
„чисти помещения“ не заменят, а допълват 
приложението на стандартните и допълнител­
ните предпазни мерки.
2.4. Методите за осигуряване на необходимата 
степен на чистота на въздуха и изискванията 
към различните групи помещения са изложени 
в раздел XXIV.
3. Хигиенни изисквания към водата. Фи­
зичните, химичните и бактериологичните 
характеристики на водата, използвана в здра­
веопазването, трябва да отговарят на  БДС. 
3.1. Питейна вода. Водата за питейно-би­
тови нужди в лечебните заведения трябва да 
отговаря на изискванията на чл. 3, ал. 2, т. 2 
от Наредба № 9 от 2001 г. за качеството на 
водата, предназначена за питейно-битови цели, 
издадена от министъра на здравеопазването, 
министъра на регионалното развитие и бла­
гоустройството и министерството на околната 
среда и водите (обн., ДВ, бр. 30 от 2001г.; изм., 
бр. 87 от 2007 г.).
3.2. За специфични медицински нужди и в 
частност за целите на ендоскопските изслед­
вания и други манипулации с полукритични 
медицински изделия, подлежащи рутинно на 
дезинфекция и изплакване, без последваща 
стерилизация, чешмяната водата за изплаква­
не (водата от водопроводната мрежа) може 
да бъде третирана допълнително по химичен 
или физичен метод. Това се препоръчва при 
рискови пациенти (имунокомпрометирани) с цел 
предотвратяване на възможна контаминация с 
условно патогенни микроорганизми (табл. 9). 
3.3. Водопроводната мрежа в някои високо­
рискови зони (операционни зали, отделения за 
анестезиология и интензивно лечение, родилни, 
неонатологични и детски отделения, отделения 
за термична травма, центрове за хемодиа­
лиза) трябва да е снабдена със съответните 
филтърни устройства и отводнителни кранове 
(за редуциране обема на остатъчната вода и 
неефективната циркулация).
3.3.1. От особено епидемиологично значе­
ние при водните екосистеми е наличието на 
биофилм – комплексен гел, който се натрупва 
върху тръби и водохранилища и представля­
ва динамичен резервоар за микроорганизми 
(включващ патогенни агенти като Legionella и 
Pseudomonas aeruginosa). Отделни микроорга­
низми могат да се откъснат от повърхността 
на биофилма при механично въздействие или 
вибрации (напр. по време на ремонт).